Document ID: /roh_data/filtered/fineweb-2-filterrobots_roh.jsonl.gz/61824

Simon Willy da Champfèr è dapì 30 onns sin las loipas en l'Engiadin’Ota a controllar e vender bigliets. In job che n’è betg adina simpel. Gist perquai ch’ils bigliets n’èn betg obligatorics, datti adina puspè passlunghistas e passlunghists che na vulan betg pajar.
Jau hai mes recepts per vender ils bigliets, quels na poss jau però betg tradir.
Esser en contact cun la glieud
La lavur sco vendider e controllader da bigliets da passlung na vegn betg lungurusa, di l’um da 72 onns. Tras quel job haja el emprendì ad enconuscher passa milli persunas e quai saja quai che plascha.